
నేడు రైతాంగ ఉద్యమ నిర్మాత ఆచార్య ఎన్.జి. రంగా 118వ జన్మదినోత్సవం, సోవియట్ విప్లవ శతవార్షికోత్సవం కనుక రైతుల దృష్టిలోనూ, కమ్యూనిస్టులలెక్కలోనూ ఎంతో ప్రాముఖ్యం కలిగిన రోజు. 1917 అక్టోబర్ విప్లవం వరకూ మార్క్స్ సిద్ధాంతాల గురించి ప్రపంచంలో ఎక్కువమందికి తెలియలేదు. రష్యాలో లెనిన్ నాయకత్వంలో బోల్షివిక్కులు విజయం సాధించడంతో కమ్యూనిస్టు సిద్ధాంతాలకు ఆకర్షణ పెరిగింది. అవి ఆచరణసాధ్యమేనా? అన్న విషయాన్ని పట్టించుకోకుండా వాటిపట్ల ఆకర్షితులు కావడం ఒకఫ్యాషన్గా, మేనియాగా మారింది. భారతదేశ స్వాతంత్ర్యోద్యమకాలంలో చాలామంది యువకులు కమ్యూనిస్టు సిద్ధాంతాలకు ఆకర్షితులైనారు. ఆచార్యరంగా కూడా మొదట్లో అటుమొగ్గినా, రైతులపట్ల కమ్యూనిస్టులకు ఉన్న అభిప్రాయాలను గమనించి దూరం జరిగారు. రష్యాలో స్టాలిన్ రైతులను హింసించి, వారి భూములను కబళించి సమిష్టి వ్యవసాయక్షేత్రాలను ఏర్పాటు చేయడంతో రంగా కమ్యూనిస్టులకు వ్యతిరేకంగా రైతులను కూడగట్టారు. 1955 నాటి ఆంధ్రరాష్ట్ర ఎన్నికలు దేశరాజకీయాలను మలుపుతిప్పే విధంగా మారినవి. ఆంధ్రలో మొదటి కమ్యూనిస్టు ప్రభుత్వం ఏర్పడబోతున్నదనీ, పుచ్చలపల్లి సుందరయ్య ముఖ్యమంత్రి, మాకినేని బసవపున్నయ్య హోంమంత్రి కాబోతున్నారంటూ ప్రచారం మొదలెట్టడంతో ఒకవైపు కాంగ్రెస్ నాయకులు, మరొకవైపు రంగా అనుచరులు బెంబేలెత్తిపోయారు. ఐక్య కాంగ్రెస్ పేరుతో అందరూ కలసి ఎన్నికల్లో కమ్యూనిస్టులను ఢీకొన్నారు. కమ్యూనిస్టుల అతిప్రచారానికి భయపడి ప్రజలు కాంగ్రెస్కు ఓటేశారు. ఈ ఎన్నికల్లో కమ్యూనిస్టులు చిత్తుగా ఓడిపోవడంతో, ప్రపంచంలో తొలిసారిగా ఎన్నికల ద్వారా అధికారంలోకి రావాలన్న వారి ప్రయత్నాన్ని రంగా ఆంధ్రలో భగ్నం చేశారు. ఆ తరువాతే 1957లో కేరళ రాష్ట్రంలో కమ్యూనిస్టుల కల నెరవేరింది.పెట్టుబడిదారులను ఎదుర్కోవటానికి కార్మికుల శక్తి సరిపోదనీ, రైతులను కూడా కలుపుకొంటే సులభంగా ఎదుర్కోవచ్చన్నది కమ్యూనిస్టుల ఎత్తుగడగా ఉన్నదని రంగా గుర్తించారు. కమ్యూనిస్టు నియంతృత్వం ఏర్పడిన తరువాత రైతులను కార్మికులుగా మార్చవచ్చన్నది వారి వ్యూహమని గుర్తించిన రంగా, కమ్యూనిస్టులతో కలవడం రైతులకు క్షేమం కాదని వాదించారు. రైతులు పెట్టుబడిదారీ వర్గంలోకి వస్తారంటూ వారిని ఆఖరిమెట్టుగా పేర్కొంటున్న లెనిన్ సిద్ధాంతాన్ని రంగా తీవ్రంగా వ్యతిరేకించారు. రైతులు పెట్టుబడిదారులు కారనీ, వారు స్వయం ఉపాధి సిద్ధాంతానికి మూలస్తంభాలనీ, స్వాతంత్ర్య ప్రియులని రంగా ప్రచారం చేశారు. భారతదేశానికి కమ్యూనిస్టు సిద్ధాంతాలు సరిపడవని తెలియచెప్పారు. కమ్యూనిస్టులు ప్రజాస్వామ్య ప్రియులు కారని రాజ్యాంగపరిషత్తులో ప్రాథమికహక్కులమీద చర్చ జరిగినప్పుడు వాదించారు. శ్రామిక నియంతృత్వాన్ని ఏర్పాటు చేయడానికి మాత్రమే కమ్యూనిస్టులు ప్రాథమిక హక్కులను వాడుకుంటూ ఆ తర్వాత రాజ్యాంగ వ్యవస్థనే కూలదోస్తారని విమర్శించారు. వారి సిద్ధాంతం ఆచరణ సాధ్యం కాదని వక్కాణించారు. మార్క్స్, లెనిన్ ఊహించిన కమ్యూనిస్టు రాజ్యం ఎక్కువకాలం నిలబడజాలదని సోవియట్ యూనియన్ పతనం నిరూపించింది. ఇక, మావో అనంతరం చైనా కమ్యూనిస్టు సిద్ధాంతాలనుండి క్రమంగా వైదొలిగి, సంస్కరణ పేరుతో కాపిటలిస్టు విధానాలను అనుసరిస్తున్నది. ఇటీవల జరిగిన 19వ కమ్యూనిస్టుపార్టీ మహాసభల్లో మార్పులను గమనిస్తే, కమ్యూనిజానికి చైనాలో కూడా కాలం చెల్లిందని చెప్పవచ్చు. ప్రస్తుతం ప్రపంచాన్ని ఏ రాజకీయార్థిక సిద్ధాంతాలూ నడిపించడం లేదు. సమాచారం, వ్యాపారం అనే రెండుభావాలు ప్రపంచాన్ని నడిపిస్తున్నాయి. భవిష్యత్తులో స్వయం పోషక ఆర్థిక వ్యవస్థలే వస్తాయి. ఆధారిత వ్యవస్థలు కూలిపోతాయి. కనుక, కమ్యూనిస్టుల ఆలోచనలకంటే రంగా ఆలోచనలే సమాజశ్రేయస్సుకు పనికొస్తాయి.బాచిన రామాంజనేయులు(నేడు ఆచార్య రంగా జయంతి)

nedu raitanga udyama nirmaata aachaarya en.ji. rangaa 118va janmadinotsavam, soviat viplava satavaarshikotsavam kanuka raitula drushtiloonuu, kamyoonistulalekkalo entho praamukhyam kaligina roju. 1917 actober viplavam varakuu marks siddhaantaala gurinchi prapanchamlo ekkuvamandiki teliyaledu. rashyaalo lenin naayakatvamlo bolshivikkulu vijayam saadhinchadamtho kamyuunistu siddhaantaalaku aakarshana perigindi. avi aacharanasaadhyamenaa? anna vishayaanni pattinchukokunda vaatipatla aakarshitulu kaavadam okafyashanga, meniaga maarindi. bharatadesa swaatantryodyamakaala chaalaamandi yuvakulu kamyuunistu siddhaantaalaku aakarshitulainaaru. aachaaryaramgaa kuudaa modatlo atumoggina, raitulapatla kamyoonistulaku unna abhipraayaalanu gamaninchi dooram jarigaaru. rashyaalo stallin raitulanu himsinchi, vaari bhoomulanu kabalinchi samishti vyavasaayakshetraalanu erpaatu cheyadamtho rangaa kamyoonistulaku vyatirekamgaa raitulanu kuudagattaaru. 1955 naati aandhraraashtra ennikalu desaraajakeeyaalanu maluputippe vidhamgaa maarinavi. aandhralo modati kamyuunistu prabhutvam erpadabotunnadani, puchalapalli sundarayya mukhyamantri, makineni basavapunnayya hommantri kaabotunnaarantuu prachaaram modalettadamto okavaipu congress naayakulu, marokavaipu rangaa anucharulu bembelettipoyaru. aikya congress paerutho andaruu kalasi ennikallo kamyuunistulanu dheekonnaru. kamyuunistula atiprachaaraaniki bhayapadi prajalu congresku otesaaru. ee ennikallo kamyuunistulu chittugaa odipovadamto, prapanchamlo tolisaarigaa ennikala dwara adhikaaramloki ravalanna vaari prayatnaanni rangaa aandhralo bhagnam chesaru. aa taruvathe 1957loo kerala rashtramlo kamyuunistula kala neraverindi.pettubadidaarulanu edurkovataniki kaarmikula sakti saripodani, raitulanu kuudaa kalupukonte sulabhamgaa edurkovachannadi kamyuunistula ettugadagaa unnadani rangaa gurtinchaaru. kamyuunistu niyantrutvam erpadina taruvaata raitulanu kaarmikulugaa maarchavachannadi vaari vyuuhamani gurtinchina rangaa, kamyuunistulatoe kalavadam raitulaku kshemam kaadani vaadinchaaru. raitulu pettubadidaarii vargamloki vastaarantuu vaarini aakharimettugaa perkontunna lenin siddhaantaanni rangaa teevramgaa vyatirekinchaaru. raitulu pettubadidaarulu carani, vaaru swayam upaadhi siddhaantaaniki moolastambhaalanii, swaatantrya priyulani rangaa prachaaram chesaru. bhaaratadesaaniki kamyuunistu siddhaantaalu saripadavani teliyacheppaaru. kamyuunistulu prajaaswaamya priyulu kaarani raajyaangaparishattulo praathamikahakkulameeda charcha jariginappudu vaadinchaaru. shraamika niyantrutvaanni erpaatu cheyadaaniki matrame kamyuunistulu praathamika hakkulanu vaadukuntuu aa tarvaata raajyaamga vyavasthane kooladostaarani vimarsinchaaru. vaari siddhaantam aacharana saadhyam kaadani vakkaaninchaaru. marks, lenin oohinchina kamyuunistu rajyam ekkuvakaalam nilabadajaaladani soviat unian patanam niroopinchindi. ika, mavo anantaram chaina kamyuunistu siddhaantaalanundi kramangaa vaidoligi, samskarana paerutho kaapitalistu vidhaanaalanu anusaristunnadi. iteevala jarigina 19va communistuparty mahasabhallo maarpulanu gamaniste, kamyuunijaaniki chainaalo kuudaa kaalam chellindani cheppavachhu. prastutam prapanchaanni e raajakeeyaarthika siddhaantaaluu nadipinchadam ledu. samacharam, vyaparam ane rendubhaavaalu prapanchaanni nadipistunnaayi. bhavishyattulo swayam poshaka aardhika vyavasthale vastaayi. aadhaarita vyavasthalu kuulipotaayi. kanuka, kamyuunistula alochanalakante rangaa aalochanale samaajasreyassuku panikostaayi.baachina ramanjaneyulu(nedu aachaarya rangaa jayanti)